Arnolds Jansons
Arnolds Jansons (1885—?) bija latviešu inženieris. Arnolds Heinrihs Jansons dzimis 1885. gada 1. decembrī (pēc vecā stila) Krimuldas muižas dārznieka Dāvja un Matildes Jansonu ģimenē. Liepājas Karostas darbnīcu nodaļas vadītājs (1920—1938), vēlāk AS mašīnu fabrikas un kuģu būvētavas "Tosmāre" valdes priekšsēdētājs un direktors rīkotājs (1938—1940). Pēc Latvijas okupācijas ievēlēts par Tautas Saeimas deputātu (1940). Kad 1940. gada augustā AS "Tosmare" pārņēma savā pārziņā PSRS Kara Jūras Flotes Tautas Komisariāts, A. Jansonu atlaida no amata.